Κωνσταντίνος Μουρατίδης

Ο Κωνσταντίνος Χαρ. Μουρατίδης (1890  -  16 Σεπτεμβρίου 1964) ήταν Έλληνας στρατιωτικός και πολιτικός, ο οποίος θήτευσε ως βουλευτής.

 Βιογραφία 
Γιος του Χαραλάμπου Μουρατίδη, γεννήθηκε στον Καύκασο και υπηρέτησε στο στρατό της Ρωσίας.Ισαάκ Λαυρεντίδης, Μετοικεσία Καυκασίων 1895-1907, Α.Π. τομ. 31ος , Αθήνα, 1971-1972, σελ. 413 Στη συνέχεια εγκαταστάθηκε στις Σέρρες και έγινε πρόεδρος του Συλλόγου Ποντίων και Καυκασίων του νομού.

Μετά την αποστρατεία του ασχολήθηκε με την πολιτική. Εξελέγη βουλευτής Σερρών για πρώτη φορά το 1933 με το Κόμμα Φιλελευθέρων.Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 125 (αριθμ. 1034)  Επανεξελέγη με το ίδιο κόμμα στις εκλογές του 1936 και του 1946, λαμβάνοντας στις τελευταίες εκλογές 3.177 ψήφους, εκλεγείς από την δεύτερη κατανομή.Εφημερίδα Εμπρός , 31-3-1946 (ΕΚΛΟΓΕΣ 1946 – ΟΙ 1.538 ΠΟΛΙΤΕΥΤΕΣ), ανάκτηση 17-7-2017. Τέλος επανεξελέγη βουλευτής με τον Ελληνικό Συναγερμό το 1952.Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 80, αρ. 705).

Απεβίωσε σε ηλικία 74 ετών στη Θεσσαλονίκη στις 16 Σεπτεμβρίου 1964 και κηδεύτηκε την επομένη από το ναό της του Θεού Σοφίας.Μακεδονία, φύλλο 17-9-1964,  σελ. 3 Με τη σύζυγό του Μαρία απέκτησαν δύο γιους και μία κόρη.

 Παραπομπές 

Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές Σερρών